Deg wammud iɣef nexdem tazrawt, tuget n yireṭṭalen yellan kkan-d seg tutlayt n taɛarabt d tefransist, xas ma ahat llan yireṭṭalen-niḍen n tutlayin ur d-nebdir ara, maca yewɛer akken ad ten-neɛqel imi d ireṭṭalen iqburen, udfen deg teqbaylit. Awalen ireṭṭalen i d-yekkan seg tutlayt taɛrabt i yellan s waṭas deg wammud, azal n 83,17% , ma d ireṭṭalen n tutlayt tafransist ad naf 16,83% , anda tuget deg-sen cudden ɣer wawalen n tussna d usnulfu.